Diari Oficial de la Generalitat Valenciana


Sumari del DOGV 6021, del 26-05-2009 (2009/5885)

RESOLUCIÓ de 9 de febrer de 2009, de la Direcció General per al Canvi Climàtic, per la qual s'acorda inscriure en el Registre de Centres de la Comunitat Valenciana amb sistemes de gestió mediambiental l'empresa Aviación Agrícola de Levante SA.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6021

Data del DOGV
:   26-05-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/5885


Data del document
:   09-02-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * València
    * empresa privada
    * registre de documents

RESOLUCIÓ de 9 de febrer de 2009, de la Direcció General per al Canvi Climàtic, per la qual s'acorda inscriure en el Registre de Centres de la Comunitat Valenciana amb sistemes de gestió mediambiental l'empresa Aviación Agrícola de Levante SA. [2009/5885]  
Vista la sol·licitud presentada per Vicente Huerta Domínguez, en representació de l'empresa Aviación Agrícola de Levante, SA, amb raó social al carrer Puçol, núm. 10, de València, s'emet la següent resolució de conformitat amb els següents,  
Antecedents de fet  
Primer. Amb data 7 de novembre de 2008 Vicente Huerta Domínguez, amb NIF 11606098J, presenta en el registre auxiliar del Centre de Tecnologies Netes sol·licitud d'inscripció en el Registre de Centres de la Comunitat Valenciana amb Sistemes de Gestió Ambiental implantat conforme al Reglament EMAS, per a l'empresa Aviación Agrícola de Levante, SA, amb CIF Q73561717, per als serveis d'extinció d'incendis forestals, aplicació aèria de productes fitosanitaris a les instal·lacions de Sagunt i a la dels seus clients.  
Segon. La sol·licitud d'inscripció està acompanyada per la documentació complementària exigida per la normativa aplicable, i per la declaració ambiental corresponent a l'any 2007, validada pel verificador ambiental SGS ICS Ibérica SA, acreditat per ENAC amb el núm. ES-V-0009.  
Als anteriors fets s'apliquen els següents,  
Fonaments de dret  
Primer. Per mitjà del Reial decret 85/1996, de 26 de gener, s'estableixen les normes per a l'aplicació del Reglament (CEE) 1836/1993 del Consell, de 29 de juny, pel qual es permet que les empreses del sector industrial s'adherisquen amb caràcter voluntari a un sistema comunitari de gestió i auditories ambientals.  
Segon. El Govern Valencià, a través del Decret 28/1998, de 20 de març, designa la Direcció General de Qualitat Ambiental com a organisme competent, en l'àmbit de la Comunitat Valenciana, per a realitzar les comeses i efectuar les funcions a què es refereix el reglament comunitari citat, i per Ordre de 5 de març de 1999, de la Conselleria de Medi Ambient, es crea i regula el Registre de Centres de la Comunitat Valenciana que tinguen implantat un sistema de gestió ambiental.  
Tercer. El Reglament (CE) núm. 761/2001 de 19 de març de 2001, que deroga el Reglament (CEE) 1836/1993, estableix un sistema comunitari de gestió i auditoria (EMAS) que permet la participació amb caràcter voluntari de les organitzacions per a l'avaluació i millora del comportament ambiental i la difusió de la informació.  
Quart. El Decret 229/2004, de 15 d'octubre, del Consell de la Generalitat Valenciana, estableix les funcions de les entitats col·laboradores en matèria de qualitat ambiental i se'n crea i regula el registre.  
Cinqué. El Reglament (CE) núm. 196/2006, de 4 de febrer de 2006, modifica l'annex I del Reglament (CE) núm. 761/2001 per a tenir en compte la norma europea en ISO 14455:2004.   
Sisé. En l'àmbit de la Comunitat Valenciana, mitjançant el Decret 7/2007, de 28 de juny, del president de la Generalitat, s'assignen a la Conselleria de Medi Ambient, Aigua, Urbanisme i Habitatge les competències en matèria de medi ambient. Al seu torn, i d'acord amb l'article 26 del Decret 92/2007, de 6 de juliol, la Direcció General per al Canvi Climàtic exerceix les funcions en matèria de control de la contaminació. El Decret 131/2007, de 27 de juliol, aprova el Reglament orgànic i funcional de l'esmentada Conselleria i, de conformitat amb el Decret 144/2005, de 4 d'octubre, pel qual es crea el Centre de Tecnologies Netes, correspon a l'Àrea del Centre de Tecnologies Netes la creació, actualització i manteniment del Registre de Centres que tinguen implantat un sistema de gestió ambiental conforme al reglament EMAS a la Comunitat Valenciana.  
Seté. De conformitat amb l'ordre precitada i el Reglament (CE) núm. 761/2001 es podran inscriure en el Registre els centres i organitzacions de la Comunitat Valenciana que tinguen implantat i operatiu un sistema de gestió ambiental, d'acord amb el reglament comunitari, i tinguen la declaració ambiental validada per verificador ambiental acreditat.  
Vist el que antecedeix, com també l'informe-proposta de l'Àrea del Centre de Tecnologies Netes, fent ús de les atribucions que em confereix el Reglament orgànic i funcional d'aquesta Conselleria, resolc:  
Inscriure en el Registre de Centres de la Comunitat Valenciana amb Sistemes de Gestió Ambiental, conforme al Reglament (CE) 761/2001, l'empresa Aviación Agrícola de Levante, SA, amb CIF M07120859, per als serveis d'extinció d'incendis forestals, aplicació aèria de productes fitosanitaris a les instal·lacions de Sagunt i a la dels seus clients, amb el següent número de registre: ES-CV-000028  
Segons el que disposa el punt 3.4 de l'annex III i el punt 5.6 de l'annex V del Reglament (CE) 761/2001, la declaració ambiental haurà de ser actualitzada i validada anualment. En conseqüència, l'actualització de la declaració ambiental haurà de ser validada abans del 13 de març de 2009, i presentada posteriorment davant d'aquesta Direcció General.  
De la mateixa manera, segons s'indica en el punt 2.9 de l'annex II del Reglament (CE) 761/2001, tots els elements del sistema de gestió ambiental hauran de ser revisats en un període no superior a 36 mesos, és a dir, abans del 13 de març del 2011, i posteriorment haurà de presentar-se la nova declaració ambiental validada davant d'aquesta Direcció General, segons el que disposa el punt 5.6 de l'annex V de l'esmentat reglament.  
Contra aquesta resolució, que no esgota la via administrativa, es podrà presentar recurs d'alçada davant de la secretària autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà a la notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la llei 4/1999, de 13 de gener.  
Paterna, 9 de febrer de 2009.- El director general per al Canvi Climàtic: Jorge Lamparero Lázaro.